钦定古今图书集成/理学汇编/文学典/第092卷 > 王蒙
## 钦定古今图书集成/理学汇编/文学典/第092卷 > 王蒙

按《明外史》本传：“蒙字叔明，湖州人，赵孟𫖯之甥也。敏
于文，不尚矩度，工画山水，兼善人物。少时赋宫词，仁
和俞友仁见之曰：‘此唐人佳句也’。遂以妹妻焉。元末，
官理问。遇乱，隐居黄鹤山，自称黄鹤山樵。洪武初，知
泰安州事。蒙尝谒胡惟庸于私第，与会稽郭传僧知
聪观画，惟庸伏法，蒙坐事被逮，瘐死狱中。”